Larvik Glassverk

Larvik Glassverk, tidligere Laurvig Glasværk, var et glassverk på Torstrand i Larvik.

Glassverket ble etablert i 1872 av Christian Christiansen, for å dekke forespørselen etter glassflasker til hans eget Laurvigs Ølbryggeri. Mange av arbeiderne ser ut til å ha blitt rekruttert fra Berger Glassverk på Eidsvoll, som ble nedlagt samme år.

Fra starten produserte glassverket kun ølflasker, men produksjonen ble senere utvidet til både vin- mineralvannsflasker.
I 1888 ble glassverket solgt, og et nytt aksjeselskap ble dannet. Grunnet hard konkurranse ble bedriften i 1913 nødt til å gå i samarbeid med Moss Glassverk og Bergen Glasværk. Tilgangen på kull og andre råstoffer ble dårligere de kommende årene, noe som medførte produksjonsstopp og til slutt bedriftens nedleggelse i 1926.

Noter

Referanser

Eksterne lenker 
 

Norske glassverk
Selskaper etablert i 1872
Selskaper opphørt i 1926
Næringsliv i Larvik
Tidligere norske industriselskaper
1872 i Norge